એટર્ની જનરલ મુકુલ રોહતગીએ ચીફ જસ્ટિસ જગદીશસિંહ ખેહરની અધ્યક્ષતા ધરાવતી પાંચ સભ્યની બંધારણીય પીઠને કહ્યું હતું કે, ‘જો કોર્ટ તુરંત ત્રણ તલાકને રદ કરશે તો કેન્દ્ર સરકાર મુસ્લિમ સમુદાય માટે લગ્ન અને તલાકના નિયમન માટે એક કાયદો લાવશે.’ જ્યારે કોર્ટે રોહતગીને પૂછ્યું કે, ‘જો આ પ્રકારની રીત (ત્રણ તલાક) રદ કરવામાં આવે તો લગ્નમાંથી બહાર આવવા માટે કોઈ મુસ્લિમ પુરુષ પાસે શો ઉપાય હશે?’ આ પ્રશ્નના જવાબમાં રોહતગીએ જવાબ આપ્યો હતો કે, કેન્દ્ર સરકાર કાયદો લાવશે.